Аўтар прасочвае развіццё Фінляндыі ад паганскай родаплямянной культуры на ўскрайку Еўропы да аднаго з вядучых сусветных ІТ-грамадстваў. Больш за палову тысячагоддзя ў складзе Шведскага каралеўства, крыху больш за сто гадоў у якасці аўтаноміі Расійскай імперыі, пасля як незалежная дзяржава і член ЕС - прафесар Хенрык Мейнандэр паказвае развіццё Фінляндыі ў міжнародным кантэксце, як неад'емнай часткі Еўропы і свету.